Биыл 240 мың оқушы мен ата-анаға психологиялық көмек көрсетілді
DATE: 16:16, 04 Желтоқсан 2024 | GMT +5
TITLE: Биыл 240 мың оқушы мен ата-анаға психологиялық көмек көрсетілді
URL: https://kaz.inform.kz/news/biil-240-min-okushi-men-ata-anaga-psihologiyalik-komek-korsetld-1e92b9/
META: DATE: 16:16, 04 Желтоқсан 2024 | GMT +5
TOTAL WORDS: 143
AUTHOR(S):
TEXT: — Мемлекет басшысының тапсырмасына сәйкес еліміздің барлық өңірлерінде алғаш рет 20 Психологиялық қолдау орталығы ашылды. Министрлік тарапынан орталықтардың қызметін ұйымдастыру бойынша әдістемелік ұсынымдар, штат кестесі, қызметкерлердің біліктілігіне және материалдық-техникалық жарақтандыруға қойылатын талаптар бекітілді. Қазіргі күні орталықтардың кадрмен қамтылуы 68% деңгейінде, — деді ол ОКҚ алаңында өткен дөңгелек үстелде. Вице-министрдің айтуынша, биыл Психологиялық қолдау орталықтары тарапынан 240 мыңға жуық оқушы мен олардың отбасына көмек көрсетілген. Олардың 140 мыңы — кәмелетке толмаған бала, ал 100 мыңға жуығы — атаана. — Орталықтардың қызметін дамыту үшін жобалық офис құрылып, провайдерлер анықталды. Орталықтан тиісті бақылау күшейтілуде. Барлық әкімдіктер белгіленген алгоритмге сай орталықтардың жұмысын жолға қоюды қолға алуда. 2024-2025 оқу жылының басынан бері білім ұйымдарына ДОСБОЛlike буллингке қарсы отандық бағдарлама, балалар арасында қауіпсіз мінез-құлық пен дағдыларды дамытуға бағытталған «қауіпсіздік сабақтары» енгізілді, — деді Еділ Оспан. Бұған дейін инклюзивті білім беруде психологиялық-педагогикалық қолдаудың үш деңгейлі моделі енгізіліп жатқанын жазған едік
